|  |
| --- |
| **ÚRAD PRÁCE, SOCIÁLNYCH VECÍ**  **A RODINY ŽILINA** |

**Odbor sociálnych vecí a rodiny**

**Oddelenie SPODaSK**

**J. M. Hurbana 16, 010 01 Žilina**

V Žiline 28.06.2024

**Plán vykonávania opatrení pre územný obvod ÚPSVaR Žilina podľa § 89 ods. 4 písm. d) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov na rok 2025**

Úrad práce, sociálnych vecí a rodiny Žilina (ďalej “ÚPSVaR Žilina“) na základe priorít v oblasti vykonávania opatrení sociálnoprávnej ochrany detí a sociálnej kurately (ďalej „SPODaSK“), schválených Ústredím práce, sociálnych vecí a rodiny podľa § 73 ods. 1 písm. d) zákona č. 305/2005 Z. z. vypracoval a zverejnil nasledovný **Plán vykonávania opatrení** pre svoj územný obvod:

*schválená priorita –* ***Mediácia*** *ako odborná metóda na uľahčenie riešenia konfliktných situácií v rodine - § 11 ods. 3 písm. a) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov*

Zámerom opatrenia je odborné pôsobenie akreditovaného mediátora na členov rodiny, ktorí potrebujú pomoc z dôvodu, že nie sú schopní bez externej podpornej intervencie riešiť problémy v rodine a konfliktné situácie v rodine.

Účasť na priorite má predovšetkým pomôcť odstrániť, prípadne zmierniť konflikty, vznikajúce a gradujúce v dôsledku predrozvodovej, rozvodovej alebo porozvodovej situácie.

Ide najmä o nezvládanie problémov a sporov v rodinách s maloletými deťmi:

* v priebehu procesu úpravy práv a povinností rodičov k maloletému dieťaťu pred začatím konania na súde a v období počas súdneho konania,
* v priebehu procesu úpravy práv a povinností iných blízkych príbuzných, napr. starých rodičov k maloletému dieťaťu,
* v priebehu úpravy styku rodiča s dieťaťom, zmeny rozsahu styku rodiča s dieťaťom,
* rodičovské konflikty vyplývajúce z rozdielnych názorov a prístupov v niektorých oblastiach života  dieťaťa (výchovnej, vzdelávacej, voľnočasovej, stravovacej, vzťahovej a pod.),,
* v procese nastavovania pravidiel starostlivosti o dieťa pri realizácii striedavej osobnej starostlivosti,
* v iných situáciách.

***Cieľová skupina***

Rodiny z územnej pôsobnosti ÚPSVaR Žilina a pracovísk v Bytči a v Kysuckom Novom Meste v predpokladanom počte **šesť rodín**, v ktorých pretrvávajú konflikty v rámci predrozvodovej, rozvodovej alebo porozvodovej situácie.

***Spôsob zabezpečenia***

Verejné obstarávanie

***Časový harmonogram opatrenia***

Realizácia opatrenia počas kalendárneho roka 2025, v závislosti od priebehu procesu verejného obstarávania a podľa podmienok uzatvorenej rámcovej dohody s mediátorom o poskytovaní služieb.

PhDr. Anna Danišková, PhD.

vedúca oddelenia SPODaSK